میللی ساوونما ناظیری حولوصی آکار اوکراینانین اودسا لیمانیندان تاخیل ایله یوکلنمیش گمی‌لرین چیخیشی‌نین داوام ائدجگینی بیلدیریب.
آنادولو آژانسینا آچیقلاما وئرن ناظیر آکار ایلک تاخیللا یوکلنمیش گمی‌نین اودسا لیمانیندان یولا دوشمه‌سی ایله باغلی دئییب:
"نؤوبتی گمی‌لر ده اوخشار شکیلده هئچ بیر فاصیله اولما‌دان لیمان‌دان چیخماغا داوام ائده‌جک. صاباح (2 آوقوست 2022) ساعات 15.00 راده‌لرینده (تورکیه واختی ایله) ایستانبول بوغازی ساحل‌لرینده اولا‌جاق و لؤوبر سالدیقدان سونرا اورتاق کومیته گئدیب یوکونو یوخلایا‌جاق. بو پروتوکول بوتون گمی‌لر اوچون قوه‌ده اولا‌جاق".
قلوبال قیدا پروبلئمی‌نین گوچ مسئله سینه سبب اولا بیله‌جگی نقطه‌ده اولدوغونو بیلدیرن آکار "بو، افریقا-دان آوروپایا و تورکیه-‌یه جدی بیر کؤچ دالغاسینا سبب اولا بیلر. بونون حل یولونا گئتمه‌سی واجیب‌دیر" دئییب.
روسیانین لیمان‌لاریندا قیدا و موختلیف شیمیایی ماده‌لرین اولدوغونو بیل‌دیرن آکار "بون‌لارین داشینماسی بیزیم ایشیمیزدن باشقا آیری بیر مسئله‌دیر، اما دستکیمیز اولسا تورکیه اولا‌راق ممنون اولاریق" ایفاده‌لردن ایستیفاده ائدیب.
